Lav et referat af nedenstående tekst:

Tekst:
Overalt i Nordjylland er der disse dage travlt med indsamlinger og andet frivilligt arbejde til fordel for ofrene fra krigen i Ukraine. I den forbindelse har en gruppe frivillige oprettet en ny gruppe, der skal samle og koordinere de mange velgørende kræfter – så de krigshærgede ukrainere får mest muligt ud af nordjydernes hjælp. - Jeg tror bare, hvis det en dag kom hertil, ville jeg også gerne, at der var nogen, der hjalp mig, og jeg har lidt den indstilling, at vi ikke kan hjælpe alle, men alle kan hjælpe en, siger Mark Jacobsen, der er en af initiativtagerne Ukrainske Flygtningen – Nordjylland (UFNord). Vil synliggøre ukrainernes behov UFNord er en gruppe, der i første omgang på Facebook koordinerer forskellige frivillige indsamlinger og øvrige bidrag til Ukraine, mens de sideløbende arbejder på en hjemmeside og en app, der på sigt skal gøre det nemmere at få overblik over, hvad der er blevet doneret ved de forskellige indsamlinger, hvordan det kan blive transporteret til Ukraine, og hvad der stadig er efterspørgsel efter. Selvom gruppen først blev oprettet i fredags, er der allerede stor tilslutning til projektet. - Der er rigtig mange, der gerne vil hjælpe, men der er ikke rigtig nogen, der strukturerer det, så det bliver sådan lidt en høne uden hoved, der render rundt, og tingene flyver lidt frem og tilbage. Nogen ved ikke, hvor de skal aflevere det, og hvordan de skal gøre det, og der vil vi gerne komme ind og hjælpe med at strukturere det, siger Mark Jacobsen. De seneste dage har vi af flere omgange fortalt om nordjyder, der er klar med mere end varme tanker til den ukrainske befolkning. - Jeg havde regnet med, at vi kunne blive en 100-200 mennesker, som kunne spare med hinanden, men nu er vi røget langt over 1000. Det havde jeg slet ikke regnet med, siger Mark Jacobsen.

Referat:
Der er brug for at samle og strukturere de mange frivillige bidrag fra Nordjylland til Ukraine.